נשים קטנות (סרט, 2019)

נשים קטנות (באנגלית: Little Women) הוא סרט דרמה אמריקאי שנכתב ובוים על ידי הבמאית גרטה גרוויג על בסיס הספר באותו השם מאת לואיזה מיי אלקוט שיצא לאור לראשונה בשנת 1868. בסרט מככבות סירשה רונן, אמה ווטסון, פלורנס פיו ואליזה סקנלן בתור ארבע האחיות ולצידן מככבים מריל סטריפ, טימותי שאלאמה, ג'יימס נורטון, לורה דרן, לואי גארל, בוב אודנקירק, כריס קופר ואבי קווין. הסרט נחשב לעיבודו השמיני במספר של הספר אל המסכים, אחרי העיבודים האילמים משנת 1917 ומשנת 1918, הסרט משנת 1933, הסרט משנת 1949, הסרט משנת 1978, הסרט משנת 1994, והסרט המודרני משנת 2018.

הסרט יצא לאקרנים ב-25 בדצמבר 2019 בבכורה עולמית. בישראל הסרט יצא לאקרנים ב-23 בינואר 2020.

הסרט זכה בפרס אוסקר לעיצוב התלבושות הטוב ביותר בטקס פרסי האוסקר ה-92.

תקציר העלילה
הסרט מתמקד בחייהן של האחיות מארץ' בעודן חיות במסצ'וסטס במהלך שנות ה-60 של המאה ה-19. לדברי צוות ההפקה של הסרט, הסרט יתמקד בחייהן של האחיות מארץ' כמבוגרות צעירות, ובמיוחד לאחר שמג, ג'ו ואיימי עוזבות את בית ילדותן, ויקפוץ אחורה וקדימה לנקודות שונות בזמן ובנוסף יתמקד יותר בנושאים שהספר המקורי בחן מאשר בקו העלילתי של הספר.

צוות השחקנים
 סירשה רונן - ג'וזפין "ג'ו" מארץ'
 אמה ווטסון - מרגרט "מג" מארץ'
 פלורנס פיו - איימי מארץ'
 אליזה סקנלן - אליזבת "בת'" מארץ'
 טימותי שאלאמה - תיאודור "לורי" לורנס
 מריל סטריפ - הדודה מארץ'
 לורה דרן - מרגרט "מרמי" מארץ'
 ג'יימס נורטון - ג'ון ברוק
 לואי גארל - פרידריך בר
 בוב אודנקירק - מר מארץ'
 כריס קופר - מר לורנס
 אבי קווין - אנני מופאט
 הדלי רובינסון - סאלי גרדינר מופאט

הפקה
איימי פסקל החלה לפתח עיבוד חדש לרומן של לואיזה מיי אלקוט, ביחד עם שרה פולי שנשכרה לכתוב את התסריט לסרט והייתה מועמדת פוטנציאלית לבימוי הסרט.

באוגוסט 2016, הוכרז שגרטה גרוויג תכתוב מחדש את הטיוטה שנכתבה לראשונה על ידי פולי, וביוני 2018, נודע שגרוויג גם תיקח על עצמה את מלאכת הבימוי של הסרט, ומריל סטריפ, אמה סטון, סירשה רונן, טימותי שאלאמה ופלורנס פו לוהקו לסרט. ביולי 2018, אליזה סקנלן לוהקה לסרט. באוגוסט 2018, ג'יימס נורטון ולורה דרן לוהקו לצוות השחקנים. לאחר מכן, אמה ווטסון לוהקה לסרט והחליפה את סטון לאחר שזאת האחרונה עזבה את הפקת הסרט בעקבות בעיות בלוח הזמנים שלה והתחייבויות לקידום הסרט "המועדפת". בספטמבר 2018, לואי גארל, בוב אודנקירק וכריס קופר לוהקו לצוות השחקנים. באוקטובר 2018 הוכרז שחברת "New Regency Pictures" יצטרפו להפקת הסרט, ואבי קווין לוהקה לצוות השחקנים.

צילומים
צילומי הסרט החלו ב-5 באוקטובר 2018 בבוסטון שבמסצ'וסטס. לוקשיינים נוספים כוללים את הארברד שבמסצ'וסטס, ואת ארנולד ארבורטום.

הפצה
הסרט עלה לאקרנים ב-25 בדצמבר 2019.

קישורים חיצוניים

 

ביקורות
 יעל שוב, האם ללכת לראות את "נשים קטנות"? כן, כן, כן, באתר Time Out תל אביב, 23 בינואר 2020

הערות שוליים

זוכי אוסקר: התלבושות הטובות
סרטי 2019
סרטי דרמה אמריקאיים
סרטי מלחמת האזרחים האמריקנית
סרטי נעורים אמריקאיים
סרטים על סופרים
סרטי קולומביה
פמיניזם בקולנוע
סרטים המבוססים על נשים קטנות